Document ID: /roh_data/filtered/fineweb-2-filterrobots_roh.jsonl.gz/28754

En bleras parts da la Svizra tudestga han ins udì oz en damaun da las otg e mesa duas fermas detunaziuns. Tenor la controlla svizra dal traffic aviatic Skyguide han dus aviuns da cumbat F/A-18 fatg culps suprasonics.
Ils aviuns da l'armada svizra han gì d'accumpagnar in aviun da la societad aviatica israeliana El Al sur il cunfin svizzer a Schaffusa, pervi d'ina smanatscha da bumba. Quai annunzia l'agentura da novitads sda. L'aviun ch'era sin viadi da New York a Tel Aviv ha cuntinuà ses viadi senza atterrar.
RR novitads 11:00